જોકે શહેરમાં મુકાયેલા સીસીટીવી અંગે ગઇ કાલની બજેટ બેઠકના પહેલા દિવસે વિવાદનો વંટોળ ઊઠ્યો હતો. જે. ડી. પટેલે ક્યા ટ્રાફિક પોઇન્ટ પર સીસીટીવી કેમેરા લગાવાયા છે તેની માહિતી તંત્ર છુપાવી રહ્યું હોવાનો આક્ષેપ કરતાં ગૃહમાં ગરમાગરમી સર્જાઇ હતી. વિપક્ષ કોંગ્રેસના નેતા દિનેશ શર્માએ એવો આક્ષેપ કર્યો હતો કે કોર્પોરેશનના ચોપડે તો સીસીટીવી કેમેરા વગેરેનાં કામ દર્શાવાય છે, પરંતુ સ્થળ પર સીસીટીવી કેમેરા હોતા જ નથી!